રાજન જાદવે ન્યૂઝ18 ગુજરાતીને જણાવ્યું કે, “ઓલ ઇન્ડિયા ઇન્સ્ટટ્યૂટ ઓફ લોકલ સેલ્ફ ગવર્મેન્ટ (AIILSG)માં મારી જવાબદારી નીતિ ઘડવાની હતી. જ્યારે હાલમાં આર.એફ.ઓ તરીકે મારે સરકાર દ્વારા ઘડાયેલી નીતિનો અમલ કરવાનો છે. દરેક ક્ષેત્રમાં જે લોકો ફિલ્ડ ઉપર નોકરી કરે છે તેમની ભૂમિકા મહત્વની અને એક રીતે ચેલેન્જ વાળી હોય છે. વળી, મેં નાનપણથી જ સૌરાષ્ટ્ર અને ખાસ કરીને ગીર જંગલમાં ખુબ રખડપટ્ટી કરી છે એટલે આર.એફ.ઓની નોકરી મળશે તો મને જંગલમાં રહેવા મળશે એવી કોઇ ઘેલછાથી પ્રેરાઇને મેં આ નોકરી સ્વીકારી નથી. મારા પી.એચ.ડીનો થિસીસ “ઇકોલોજિકલ સ્ટેટ્સ એન્ડ ઇમ્પોર્ટન્સ ઓફ ગ્રાસલેન્ડ વિડી ઇન કન્ઝર્વેશન ઓફ એવીફોના ઓફ સૌરાષ્ટ્ર રિજીયન” પર કર્યો છે. મેં જોયુ છે કે, ફોરેસ્ટ વિભાગમાં બહારથી રહીને કહેવું અને અંદર રહીને કરવુ એ બંને વચ્ચે તફાવત હોય છે. સિસ્ટમમાં રહીને કંઇક કરી શકાય એ ઉદ્દેશ્યથી મેં આર.એફ.ઓફ તરીકેની નોકરી સ્વીકારી છે અને મને અનો આનંદ છે.”